text: Video: Politiet efterlyser denne mand
  17 juli 2017 kl. 10.17
  Syd- og Sønderjyllands Politi offentliggør overvågningsvideo i håbet om, at nogen genkender røver fra Fakta i Nordborg.
  Politiet beder nu offentligheden om hjælp til at identificere og pågribe den mand, der for halvanden uge siden begik røveri mod Fakta i Nordborg.
  De offentliggør derfor en overvågningsvideo af manden, da han røvede forretningen den 6. juli.
  Her truede han med en kniv ekspedienten til at udlevere en pengekasse. På vej væk fra forretningen blev røveren slået i hovedet af et vidne, som også fik vristet udbyttet fra ham.
  Signalement
  Temmelig høj 185-200 cm og spinkel af bygningBenet og magert ansigt med poser under øjneneTalte dansk uden accentIført mørkeblå hættetrøje, sort/mørk kasket, solbriller, blå/hvid-ternet bandana for munden
  Du kan se røveren på den video, der er optaget i forretningen. Mener du at genkende ham eller måske hans tøj, så ring til lokalpolitiet i Sønderborg på telefon 114.
  
  